Rio de Janeiro: Za favele bez straha od izlaska na ulicu
„Ranije sam se plašila policajaca. Sada su tu, stalno sa nama i ja sam promijenila mišljenje o njima.“
„Radeći sa djecom, možemo garantirati da će pacifikacija favela biti trajna. Djeca od godinu, dvije, tri, četiri.... ne znaju za nasilje i kada odrastu neće ni znati šta se nekada dešavalo u njihovom kvartu.“ Sastavni dio programa uvođenja reda i zakona u brojnim favelama, sirotinjskim kvartovima Rio de Janeira, grada koji će biti poprište brojnih sportskih i drugih događanja u okviru Svjetskog nogometnog prvenstva 2014. i Ljetnih olimpijskih igara 2016. godine je uspostavljanje čvrste saradnje policijskih jedinica stacioniranih u favelama i ljudi koji žive u tim predgrađima. Kako i na koji način? Ono što je neobično za jedno od obdaništa u faveli Božiji grad je trener u okviru programa fizičkog vježbanja. Taj trener je policajac, pripadnik jedinice za pacifikaciju favela, a njegov angažman je dio napora policije da sa zajednicom u kojoj uvode red uspostave, kako rekosmo, što bolju saradnju i uzajamno poštivanje. Policijski kapetan Jose Luis de Medeiros, zapovjednik jedinice stalno stacionirane u faveli Božiji grad kaže: Favelu Božiji grad decenijama su kontrolirali rasturači droga i druge kriminalne skupine. U sukobima sa policijom ginuli su i nedužni. Stanovnici favela strahovali su od oružja i jednih i drugih. Policajce su vrlo često optuživali za korupciju, čak i ubistva. Takvo stanje se sa formiranjem i uspostavljanjem posebnih policijskih jedinica i stalnih stanica u favelama mijenja. Tipičan primjer suradnje su komunalni centri u kojima teku časovi karatea, muzike, savladavanja kompjuterskih programa... Svi instruktori su policajci. Larisa Santos. polaznica kursa engleskog jezika, kaže: I policijaci se mijenjaju, zapravo mijenjaju način rada. Njihov fizički trening je i dalje isti. - govori kapetan Medeiros. Nakon decenija zaziranja od policajaca, gradnja povjerenja nije nimalo lagana. Za Ulyssesa Dacostu, neke policijske metode su još uvijek problem. - kaže Dacosta i dodaje da bi policajci trebali biti korektniji. Kapetan Medeiros pak ističe: Gospodin Medeiros je uvjeren da su najbolje mogućnost trajnog eliminiranja nasilja u favelama službe ili usluge žiteljima poput dvenih centara za brigu o djeci. Najviše koristi imaju zaposlene majke čija djeca u tim centrima bezbrižno provode desetak sati dnevno. Vania Ricci Winzap, direktorica jednog centra, kaže da je bilo nemoguće imati te centre prije ulaska policajaca i stalnog stacioniranja u favelama. Bilo je isuviše mnogo nasilja i nesigurnosti. Ona ističe da je bojazan da će policijske jedinice poslije olimpijskih igara biti povučene iz favela potpuno neosnovana: Policajci su svjesni da će za duboke i trajne promjene života i stanja duha u favelama biti potrebne godine. Vjeruju da korak po korak, sa svakim djetetom koje bude odrastalo u favelama bez kriminalaca i nasilja, brojni sirotinjski kvartovi Rio de Janeira mogu biti sredine življenja bez straha od izlaska na ulicu.